Team Tiger - Drag racing
Ring oss i dag
Til salgs
Terminliste 2017
Sesongen 2018
Vårgårda 11.-12.mai 2018
Gardermoen 26.29.juli 2018
Tidligere sesonger
Sesongen 2015
Galleri
Tierp Internationals 4.-7. juni 2015
Vårgårda 16-17 mai 2015
Thunder Valle 12 - 14 juni
Fyresdal Dragweekend 11-12 juli
Drag Challenge Gardermoen 31.juli-2.aug.2015
32 Linde Open 15-16 august 2015
sesongen 2012
Sesongen 2016
Vårgårda 6.-7.mai 2016
Vårgårda 6.-7.mai 2016 fra banen
Frøya 13.-15. Mai 2016
Thunder Valle 10-12/6-16
Gardermoen 4.-7.august 2016
Tierp Arena 25.-28.august
Drag Final Gardermoen 9.-11.sept
EDRS Bankett Nyköping 2016
Videoklipp
sesongen 2011
2007 1.gang i Avisa
sesongen 2013
Valle 1.-2.juni 2013
sesongen 2014
Sesongen 2017
Gardermoen 12.-14.mai 2017
Vårgårda  26.-27.MAI
Valle 2-4.juni
Askerhallen 11.juni 2017
Tierp International 15.-18. juni
Tallhed Dragway Orsa
Drag Challenge 27.30.juli
Tierp Arena 24.8-27.8
Drag Finals 15.-17.sept
Teamet
Bilene
Kontakt
Gjestebok
Sponsorer
Til salgs Terminliste 2017 Sesongen 2018 Vårgårda 11.-12.mai 2018 Gardermoen 26.29.juli 2018 Tidligere sesonger Sesongen 2015 Galleri  Tierp Internationals 4.-7. juni 2015 Vårgårda 16-17 mai 2015 Thunder Valle 12 - 14 juni Fyresdal Dragweekend 11-12 juli Drag Challenge Gardermoen 31.juli-2.aug.2015 32 Linde Open 15-16 august 2015 sesongen 2012 Sesongen 2016 Vårgårda 6.-7.mai 2016 Vårgårda 6.-7.mai 2016 fra banen Frøya 13.-15. Mai 2016 Thunder Valle 10-12/6-16 Gardermoen 4.-7.august 2016 Tierp Arena 25.-28.august  Drag Final Gardermoen 9.-11.sept EDRS Bankett Nyköping 2016 Videoklipp sesongen 2011 2007 1.gang i Avisa sesongen 2013 Valle 1.-2.juni 2013 sesongen 2014 Sesongen 2017 Gardermoen 12.-14.mai 2017 Vårgårda  26.-27.MAI Valle 2-4.juni Askerhallen 11.juni 2017 Tierp International 15.-18. juni Tallhed Dragway Orsa Drag Challenge 27.30.juli  Tierp Arena 24.8-27.8 Drag Finals 15.-17.sept  Teamet Bilene Kontakt Gjestebok Sponsorer
ASKERHALLEN 11.juni 2017
12 Juni 2017, 11:14 | Kommenter »
Midt i uka som gikk fikk vi et knalltilbud ....Vi kunne stille ut bilen vår på Bilens dag i Askerhallen fra kl 10-16.
Det var" et par stykker" i teamet som var mer elektriske enn andre for detta til å begynne med, men vi var enige da dagen kom :) Fredrik og Marita dro allerede innover lørdag kveld og sov over i bobilen der inne. Farmor,farfar og tante kom rett fra hytta innover og mamma og pappa tiger dro innover med trekkvogn og henger søndag morgen ved 8 tida.
På vei inn merker crewchiefen at clutchen på trekkvogna begynner å svikte og han lurte på om vi måtte snu allerede ved Mjøndalskanten. Det var en veldig stille tigermamma som hadde mange tanker og meldinger å "sende til høyere makter" om at vi SKULLE komme oss både til Asker og hjem den dagen.
Det gikk bra...Vi kom inn, om enn noe seinere enn planlagt, men vi rakk å rigge til før det startet kl 10 og alle kunne senke skuldrene.
Været var absolutt ikke noe å skryte av....det var opphold,yr, øsregn og bøtteregn til tider. Folk holdt seg til å begynne med mest inne i hallen hvor det var biler til utstilling, kiosk og biler de kunne stemme på. Forståelig nok! Men så begynte ting å skje....det kom folk innom og slo av en prat og lurte fælt hva denne bilen var for noe.... Dette likte vi selvfølgelig....og vi blei veldig engasjerte...noe vi er til vanlig også når det gjelder denne sporten. Ved siden av vår "stand" var det kjentfolk fra Hurum, bak oss holdt gatebil fra Kongsberg til så vi traff mange kjente som stilte ut der også :)
Vi fikk besøk av familie fra Nittedal og fra Filtvet og DET satt vi ekstra pris på ;) Onkel Finn Børre fikk lov å sitte i racebilen til onkelungen sin og det så faktisk ut som han syns detta var veldig stas. "Gutter" vokser aldri detta med bil av seg og det fikk vi bevist her :) Fetter André fikk selvfølgelig også sitte i bilen og han så ut som et lykketroll der han satt og med et par t-skjorter i posen som han ikke hadde fra før så tror vi han var mer enn fornøyd den dagen.
Så skulle vi starte bilen kl 13 første gang. Det var lite folk ute, men vi hadde to tider vi skulle holde denne dagen. Fredrik starter og hvor alle menneskene kom fra vites ikke, men brått var det fullt rundt teltet og mange fingre fant fingrene opp til ørene rimelig fort. Mange klappet av fryd når bilen stoppet og mange blei igjen og stilte spørsmål om sporten og bilen. Moro.
Så begynte det å bøtte ned igjen og folk blei borte i en fei, men rett før kl 15 begynte det å strømme folk til rundt teltet vårt igjen og denne gangen var det enda fler. Bilen starta og vi hørte noen si "detta var jo ikke ille lyd"...Det de ikke visste da var at bilen gikk på tomgang. Så da Fredrik ga gass, så var det mange som skvatt til,fikk fingrene tredd inn i øra og de stod med store øyne å kikka :)) "Fytti katta, detta var heftige saker asså" var det en som gliste godt og sa :) Jeg bare nikket anerkjennende tilbake, støyen var for høy til å starte en samtale :)
Vi fikk solgt noen t-skjorter, været ødela nok endel for oss denne dagen når det gjaldt salg. De fleste var jo inne i hallen og holdt seg der mellom oppstartene våres.
Men alt i alt en god dag...Vi har snakket kubikk, liter, metanol, fart, tider, sikkerhet, hva Pro Street er og ikke minst hestekrefter !
Det mest kreative spørsmålet vi fikk var " hvor mange sau er det plass til på planet"?? Hva skal man svare på sånt ? ;) "Vil du vite antall i flatpakka eller stående"? hehehe...vi ler godt enda av det :)
Chrewchiefen har fått tak i original Iveco clutch til trekkvogna, nå gjenstår det å se om han rekker å demontere og montere inn den før turen går til Tierp på onsdag morgen :/ Få tak i er en ting...å ha den i handa er noe helt annet....Vi er påmeldt på Tierp og det er surt om de ikke får reist dit å kjørt...Det er i tilfelle myyyyyye tapte kroner for påmelding....Kryss fingerne for oss....Vi kommer tilbake med oppdateringer.
Kronerullingsiden på facebook har skiftet navn
8 Juni 2017, 10:09 | Kommenter »
Etter at vi kom hjem har ting tatt helt av på nettsiden vår.Vi heter nå team-tiger.no Norges Raskeste Pickup , på facebook Vi åpnet den opp og folk fikk mulighet til å dele finaleløpet fra Valle..
Den er delt og delt og det strømmer stadig nye medlemmer til før vi lukker den igjen. Det skal være litt ekstra for de som er medlemmer så vi gjør det på den måten. Noen filmer vil vi legge ut offentlig slik at de kan deles, men resten forblir til medlemmene :) Det kom inn over 120 nye medlemmer på siden i går og det er helt fantastisk. En sponset oss med penger via vips og det er veldig hyggelig og kommer godt med for løp,fuel, deler osv osv. Den eneste sponsoren vi har er Akama t-shirts og vi setter veldig stor pris på det.Han holder oss med team t-shirts og team-gensere ,pluss  t-shirts for salg, som det ser ut til at kjøperene liker veldig godt. Kunder kommer tilbake året etter og vil ha ny, pga nytt motiv. Kvaliteten er superbra, både i stoffet og ikke minst i trykken. Prisen pr t-shirt er kr 150.- og kan enten hentes der vi er, eller du kan vipse på 92639243 eller du kan forhåndsbetale til konto nr 1594 26 60038. Porto kommer i tillegg hvis vi må sende til deg.
Vi har størrelsene Small , Medium, Large, X-Large og XX-Large .
Kontoene står på Karin, men er forbeholdt racekonto.
Vi ønsker oss veldig flere sponsorer, så hvis du vet om en bedrift som kunne tenke seg å hjelpe oss , så si i fra.
Det som hadde vært veldig interessant av sponsing er :
# Innkjøp av slicks ( De bestilles fra Usa) Vi bruker minimum 2 sett pr sessong
# Gear olje og motorolje ( Vi skifter olje etter hvert 3.drag på bilen)
# Oljefiltre , byttes ved hvert oljeskift
# Racefuel ( der må Roy kontaktes, så vi får rett slag)
# Middler til drivstoff på trekkvogna på vei til stevner i Norge og Sverige
# Påmeldingsavgift og inngangs biletter til hele teamet til stevner ( der varierer prisene noe , da vi reiser     mellom 5-10 stk avhengig hvor løpet er)
Ellers er vi åpne for hva det måtte være av sponsemiddler. Bare å komme med forslag!
Ta kontakt om du vet om noe eller er interresert sjøl til å bidra :)
Valle 2. - 4.juni 2017
3 Juni 2017, 17:05 | Kommenter »
Torsdag ettermiddag reiste team-tiger mot Valle i Setesdal for kjøring. Bobil var stappa og det var også trekkvogn og henger. Vi var 7 voksne, det var medregnet en kamerat av Roy som heter Jon og 3 hunder, så det er jo litt som skal være med på turen.Fredag skulle Marita komme etter og vi hadde hørt noen rykter om at Thomas  og Alice skulle ta en tur også denne helgen.
Vel fremme ved 22-23 tiden var det bare å kaste seg rundt for å rigge til i depoet vårt. Så var det å få kasta i seg litt mat og det var et fornøyd team da farmors hjemmelagede lappskaus stod på bordet. En sliten og mer enn mett gjeng gikk til ro ved 2 tiden denne kvelden. Vi håpet på kjøring på fredag, sjøl om værkartet viste masse regn den dagen, så var vi alikevel optimister, for med høye fjell rundt kan været snu fort.
Fredag morgen kom....Å det var regn....Men ved det minste minking på nedfallet så var banemannskaper ute på banen for å tørke. De gjorde en formidabel innsats med kjøring time etter time, i håp om å få banen tørr på rekordtid hvis regnet stoppet helt. Dessverre blei det ikke sånn. Så ved 16 tiden fikk vi beskjed fra klassevert at denne dagen var avlyst. Det var ingenting å gjøre med. Vi var like blide, sjøl om vi kjente kulda inn til margen og klærne var rå og klamret seg til kroppen. Vi har da vært på race før.
I løpet av formiddagen kom både Marita,som er samboeren til Fredrik , og Thomas og hans samboer Alice også. Thomas og Alice rigga til telt oppå planet på pickup'n dems, dro en pressenning over både telt og plan og der hadde de plutselig selvlaget bolig, som forhåpentlig ville holde tett helgen igjennom :)
Etter en hel dag med regn fredag og litt på natten så kom lørdagen om ikke akkurat med sol, så iallefall oppholdsvær. Vi stod over dagens første drag, da vi ville se an baneforholdene litt og la de andre bilene tørke banen litt ekstra før vi skulle ut i dag.
Første draget blei sånn passe bra. Han tok det pent over, da vi ikke visste hvordan baneforholdene var.Det blei solodrag på alle i Pro Street klassen på denne runden. Slutt tiden blei 5.16 sek og hastigheten var på 229, 79 kmt. Nå skal det også sies at vi kjører bare 201 meters bane denna helga og ikke 402 som vi pleier. Andre runde var banen så glatt at han slapp rett etter start, da bilen ikke fikk feste. Han hadde allerede kjent at banen var glatt under oppvarming og nevnte det når han var tilbake til start. Antagelig oljesøl etter en annen som hadde kjørt tidligere, men han kom over, rulla over banen, med slutt tid 9,88 sek og hastigheten var nede i 71,43 kmt. Å med den hastigheten så skjønner vi at det virkelig var glatt og denne føreren tar ingen sjanser.
Tredje runde i dag gikk litt bedre. Han skulle kjøre mot Rune Løvhaug.  Rune fikk dessverre noe tull med en oljeslange til gearkasse under oppvarming,  og der stod han dessverre, midt ut på banen og kom hverken fram eller tilbake. For at vi skulle slippe å vente på at bilen til Rune skulle bli fjernet og måtte tatt en oppvarming til, så blei banemannskap og fører vinket vekk fra banen, så Fredrik kunne kjøre over aleine. Vi har ikke nok fuel til to burnout'er, det holder stort sett til et drag det som er på tanken.  Fredrik dro over banen på bestetid denne dagen på 4, 99 sek og hastighet 230,77 kmt
Fjerde runde i dag og allerede nå kl 17.30 begynner det å bli rått, drar han over banen på 5,02 og hastigheten var nok engang 230,77 kmt timen.  Vi får se oss fornøyd med dagens resultater, med tanke på luftfuktighet etter gårsdagens regn.
Så var det søndag og SELVFØLGELIG hadde det regnet på natten. Banemannskaper holder tritt med tørking av banen. Litt etter skjema skulle de første ut på banen. Men de står i opplininga å venter og de første har gjort seg klare til å kjøre, begynner det jammen i meg å regne igjen. Usj....da var det bare å smøre seg med tålmodighet for å se om det i det hele tatt ville bli noe kjøring og finaler denne dagen.
Å jammen blei det ikke opphold. Vi var ved godt mot igjen...Nå var de bare 2 førere igjen i klassen Pro Street, da Rune Løvhaug og teamet hans hadde havari med ny gearkasse,det  var ikke bare en bagatell . Var en betutta og lettere irritert gjeng i det teamet og DET skjønner vi godt og veit alt om hvordan føles.
Vi hoppet også over første kvalrunde denne dagen pga baneforhold, men tok med oss den andre runden. På dette draget fikk både Kjell Marum og Fredrik hvert sitt solodrag og Fredrik dro over på 5,9 sek i litt i underkant av 228 km/t. Han skulle bare rulle over banen, hadde han bestemt seg for.Med den farta så er undertegnede litt usikker på om DET var å "bare rulle over banen", men han kjørte over da iallfall :)
Så blei det også finalekjøring på de to gutta. Vi gledet oss. Vi kjenner dem godt og treffer de dann og vann på fritiden ellers i året også. Kjell er stødig...Han kjører stort sett på de samme tidene hele tiden...Fredrik kan veksle litt mer på tidene, men spente var vi uansett.
Nå stod det om å få 1. eller 2. plass.....
Endelig på startstreken etter oppvarming, stod de klare...De staget inn...rusa opp bilen....Å der skøyt Fredrik ut fra start som en rakett....Reaksjonen var på plass hos Fredrik...Kjell derimot var umåtelig treig, for en gang skyld...hehe....Å Fredrik gikk over målstreken som vinner med slutt tiden 5,06 og hastighet på 228 km/t.
Undertegnede jublet så hele Valle hørte henne og måtte løpe over til Jens Petter Lindstrøm å si " unnskyld for at vi vant" med latter i stemmen og fikk en god klem tilbake og et hjertens Gratulerer til svar :)
En fantastisk avslutning på en flott helg. Sjøl om været ikke var med oss helt fra begynnelsen så er stemningen i depoet blant kjørere og team upåklagelig. Latter henger løst og det er som om en kjempestor familie er samlet på et sted.
Tusen takk til Jæren Dragrace Klubb/ Thunder Valle for en fantastisk helg. Vi gleder oss allerede til neste gang vi skal til dere.
Takk til alle dere som følger oss både her og på Kronerulling til Norges Raskeste Pickup på facebook.
På facebooksiden ligger det livefilmer etter helgens løp og her inne ligger det bilder under sesongen 2017 og mappen for Valle 2.-4. juni. Ta en titt. Håper dere liker det dere ser.
Tekst under bilder vil komme fortløpende .
Til helgen går turen til Valle 2.-4. juni
29 Mai 2017, 11:30 | Kommenter »
Til helgen er det race i Valle og vi gleder oss ekstremt til det. Der er det utrolig hyggelig vertskap og et fantastisk engasjement fra arrangøren. Vi håper jo at noen av våre følgere tar turen over til dette stevnet og får med seg et stevne med fantastisk akustikk fra fjellene rundt plassen. Det er rett og slett magisk.
Vi følger opp med oppdateringer denne helgen også, men bilder er det mulig ikke kommer så mange av før til søndag. Jeg har litt problemer med telefonen min for tida, men skal gjøre så godt jeg kan.
Game over i semifinalen på Vårgårda raceway
27 Mai 2017, 19:53 | Kommenter »
Timene i dag har sneglet seg av sted for oss hjemmesittere og det har sikkert ikke gått raskere i varmen for teamet som har vært i Vårgårda i dag. Her har det vist oppi 30 varmegrader på det varmeste i dag og man blir ikke mindre svett av å vente, nar man vet sønnen skal ut i semifinale en eller annen gang i løpet av ettermiddagen eller kvelden :)
Men jeg hadde en dårlig følelse og beskjeden kom etterhvert, han røyk ut i semifinalen i dag.
Jaja, sånn kan det gå, vinn eller forsvinn, det er gamet.
Uansett så har han gjort sitt beste denne helgen også. Sjøl om feste er dårlig eller man får tireshake, så gir han jernet i hvert løp.
Godt jobba Fredrik og godt forarbeid til teamsjefen sjøl ! Jeg er stolt av dere og det er resteen av teamet også!
Nå gledes det til de kommer seg hjem igjen, om enn bare for noen få dager, for til uka går ferden til Valle i Setesdal og 2 uker etter det går ferden til Tierp :) Her ligges det ikke på latsiden ;)
Det går  fuel i bøtter og spann, så det er et håp om at flere kjøper årets t-skorter av oss :) Prisen er 150.- kr pr t-skjorte. De er kjempefine og du støtter en fantastisk hobby :)
Så må vi jo få GRATULERE BJØRN HULTBERG MED 2.PLASSEN i SPET (Super Pro ET) Godt kjørt som alltid Bjørn ;)
Litt flere bilder er det kommet inn fra Marita, som er lagt ut i mappen Vårgårda.Har også vært i kontakt med fotograf Patrik Jacobsson som også var i Vårgårda denne helgen og har fått lov å låne bilder av han. Navnet hans står på bildene og det er skikkelige blinkskudd. Tusen tusen takk til Patrik :) Hyggelig om du tar en titt. Takk for følget denne gangen. Vi sees her inne neste helg igjen!
Ting snur fort i Vårgårda ;)
27 Mai 2017, 15:51 | Kommenter »
Har akkurat sett en videosnutt fra Vårgårda. De har jo holdt på med eleminering i dag. Å herremin....Fredrik er i semifinalen og det er med god grunn Marita jubler på opptaket. Etter hva hjemmesitteren har forstått så har det jo ikke vært de optimale forholdene for Truck'n til team-tiger i Vårgårda i helga :) Men altså....semifinale....Fantastisk gøy....NÅ håper jeg de siste draga blir filma direkte. Og de av dere som har facebook får følge med på kronerullingsiden vår :) Hurra for Fredrik, Hurra for Crewchiefen og Hurra for team-tiger....Vi slutter aldri å overraske :D
Dag to i Vårgårda 27.mai 2017
27 Mai 2017, 13:16 | Kommenter »
Oppdatering fra teamet i Vårgårda. Det er fortsatt ikke feste godt nok for bilen i Vårgårda dessverre.
De har hatt to drag på formiddagen og de er kjørt på 5.01 sek og 5.02 sek. Dette er 201 meters bane så tidene er ikke gode nok, men han kjører iallefall da :)
Elemineringen startet kl 13 så jeg er spent på hvordan det blir.Kommer han videre eller ikke med de forholdene som er eller ikke tro?
Kommer tilbake med nærmere oppdateringer når de foreligger !
Første dag over i Vårgårda
26 Mai 2017, 21:54 | Kommenter »
Har vært så heldig å hatt Fredrik på telefon i kveld og fått litt oppsumering av dagen i dag.
Det starta ikke så veldig bra i dag. Fredrik har tatt oppvarming utover banen og blitt loset tilbake til start, så skal det stages inn. Fredrik rødløkta :( Han syns han blir stående så alt for lenge å ruse bilen etter at de har staget inn og drar avgårde på rødt. Disse førerene har dette ganske godt inne...De veit omtrent nøyaktig hvor lenge de står i stage før lampene lyser grønt. Men starteren i dag brukte for lang tid etter at de stod klare og da skjer dette.
Andre drag skulle gå av stabelen. Oppvarmingen gikk greit, det samme gjorde starten. Men Fredrik merker fort at det slipper og han får tireshake...Da er det bare å slippe opp gassen og trille over målstreken.
Det blei bare 2 drag i dag dessverre. De hadde fått beskjed ved 19.45 tiden å stå klare, men da det blei deres tur til å kjøre tredje draget, fikk de beskjed om å kjøre tilbake i depoet. Da var klokken nesten blitt 20.00 og dagens kjøring var over.
Mener det var 8 påmeldte i pro street denne helgen og etter dagens kjøring er det fare for at han ligger på siste plass etter endt dag. Men i morgen er en ny dag og ting forandrer seg raskt i Dragrace. Vi får bare krysse fingrene for at det blir en god dag i morgen for alle team som er på plass.
Ellers har de det fint. Humøret er på topp og de koser seg masse. Det er jo fint og varmt vær om ikke annet og DET kan være en sjeldenhet når det er racehelg ;)
Det ligger noen få bilder ute under Vårgårda i sesong 2017 som Marita har knipsa i dag ;)
Vårgårda 26-27.mai 2017
25 Mai 2017, 22:37 | Kommenter »
I dag torsdag 25.mai satte team-tiger teamet kursen mot Vårgårda i Sverige for kjøring fredag og lørdag.
Det er det andre stevnet i år og denne gangen er antagelig temperaturen litt bedre både i lufta og i banen, så det blir en spennende helg både for de som er med og for vi andre som sitter hjemme og venter på resultater fra banen:)
De var framme ved 17-18 tida i kveld og har antagelig kommet seg vel til rette for både kvelden og helgen.
Hjemmesitterne ønsker masse lykke til. Pedal to the metal og gode resultater ønskes for fører,crewchief og bil :)
Vi skal prøve å holde dere som er her inne så oppdatert som mulig gjennom disse dagene :)
Kjøringa starter kl 13 og varer til kl 20 på fredag :)
Få dager igjen til race i Vårgårda 26.-27.mai
22 Mai 2017, 13:56 | Kommenter »
Denne uken har alt for få arbeidsdager for crewchiefen. Han står på tidlig og seint for å få timene til å strekke til og med bare 3 dager å bli ferdig med div arbeid både på sine private biler og i heimen så sier resten seg selv.
Men torsdag er det iallefall på planen at reisen går mot Vårgårda i Sverige, med kjøring  fredag 26/5 og lørdag 27/5 26.5-27/5.
Da gjenstår det å se om driveren vår Fredrik tar  reprise av hastighet og slutt tid som han hadde nå sist på Gardermoen :) Det kommer iallefall til å være en mamma som sitter hjemme å biter negler og venter på tilbakemeldinger fra teamet de to dagene ;) Skal ærlig innrømme at det surrer godt oppi toppen når man går slik å venter.
Vi skal fylle på med oppdateringer etter hvert som de foreligger de to dagene, så heng med !!
« Se eldre innleggSe nyere innlegg »

Min sønn Fredrik og jeg inngikk en "avtale"da han var veldig , veldig ung om at jeg skulle hjelpe han og kjøre en Pick Up i 300 km/t
Jeg trodde nok egentlig han tullet litt og at dette aldri kom til og bli noen realitet , men der tok jeg feil.
Etter som årene har gått så har dette hele tiden vært et mål og etter at vi kjøpte inn en 1970 Chevy Pick Up i 2009 / 2010 har jeg begynt å se realiteten i dette. Aerodynamikken i en så gammel og tung bil er OVERHODET ikke god , men en avtale er en avtale så det var bare å begynne å tenke på hvordan man skulle klare det . Modifikasjoner på karosseriet sa Fredrik tidlig ifra at IKKE var noe tema. Her skulle det være "orginalt". Etter som tiden har gått har jeg fått meg min formening om hvordan vi skulle klare det.
Jeg mente en chevrolet  big block som gikk på methanol og med en stor kompressor var det som kunne hjelpe meg å få til dette og det ville også være den "rimligste" løsningen.
Med stor økonomisk hjelp fra nærmeste familie ble hele teamet enig om å gå til innkjøp av en slik motor som jeg mente burde holde.
Jeg hadde og har fortsatt en formening om at opp mot 2000HK skal kunne klare målet om 300km/t. For å klare dette har hodet jobbet enormt mye og jeg trodde at hvis vi klarte 0-100km/t på 1 sekund får så å komme i 200km/t på 4,5 sekunder villle da bilen klare 300 km/t på 7,5 sekunder på 400 meter. Den teorien visste det seg i helgen at stemmer dessverre ikke.På Gardermoen i helga hadde vi 200km/t på ca 4,3 sekunder men klarte ikke "mer" enn 294km/t. Aerodynamikken er verre enn jeg trodde. Luftmotstanden bremser ENORMT allerede i det vi passerer 200km/t så for å klare målet vårt må vi opp i 200 i løpet av max 4 sekunder og hvordan jeg og teamet skal klare det uten at en skal pine motoren maksimalt er jeg ikke sikker på. Hodet mitt jobber på spreng for å finne en løsning og jeg får nok ikke roet den før koden er løst i løpet av sesongen. Vi er jo så nær , men dog så langt unna og de siste kilometrene er ikke enkle å få til. Det å gi opp er nok ikke aktuelt enda, men planen jeg i utgangspunktet hadde holdt ikke
AKAMA T-SHIRTS
Mitt Firma AS - Eksempelgaten 1 - 0001 Oslo | Tel 45059000 - kunde@mittfirmaas.no
© Levert av FlexWeb AS